
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 10 του Ν.Δ. 420/1970 «Αλιευτικός Κώ- 
διξ» (Α' 27), όπως αντικαταστάθηκε με την παρ. 2 του άρ¬ 
θρου 3 του Ν. 1740/1987 «Αξιοποίηση και προστασία κο¬ 
ραλλιογενών σχηματισμών, ιχθυοτρόφων υδάτων, υδατο¬ 
καλλιεργειών και άλλες διατάξεις» (Α' 221). 

β) Των παρ. 2 και 3 του άρθρου 1 του Ν. 1740/1987, 
όπως η παρ. 2 αντικαταστάθηκε με την παρ. 1 του άρθρου 
8 του Ν 2040/1992 «Ρύθμιση θεμάτων αρμοδιότητας 
Υπουργείου Γεωργίας και νομικών προσώπων εποπτείας 
του και άλλες διατάξεις» (Α' 70). 

γ) Του άρθρου 29Α του Ν. 1558/1985 «Κυβέρνηση και 
κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081 /1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν, 1712/ 

1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επάγγελμά-· 


τιών και άλλες διατάξεις» (Α' 154). 

2. Την 6033/13.7.1994 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Φλώρο Κωνσταντί¬ 
νου και Βασίλειο Βασιλακάκη» (Β' 550). 

3. Τη Β3 - 356/21.7.1994 κοινή απόφαση του Πρωθυ¬ 
πουργού και του Υπουργού Εμπορίου «Ανάθεση αρμοδιο¬ 
τήτων στον Υφυπουργό Εμπορίου» (Β' 567). 

4. Την 175/1993 γνωμοδότηση του Συμβουλίου 
Αλιείας. 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολογι¬ 
σμού του Κεντρικού Ταμείου Γ εωργίας, Κτηνοτροφίας και 
Δασών ύψους 2.000.000 δρχ. για κάθε οικονομικό έτος, η 
οποία θα καλυφθεί από πιστώσεις που έχουν εγγράφει 
στον προϋπολογισμό του Κ.Τ.Γ.Κ. και Δασών με ειδικό 
φορέα 110 και ΚΑΕ 8279. 

6. Την 471/1994 γνωμοδότηση του Συμβουλίου της 
Επικράτειας, με πρόταση του Υπουργού Εμπορικής Ναυ¬ 
τιλίας και των Υφυπουργών Γεωργίας και Εμπορίου, απο¬ 
φασίζουμε: 

Αρθρο 1 

Πεδίο εφαρμογής - Ορισμοί 

1. Η συλλογή κοραλλιών στα ελληνικά χωρικά ύδατα και 
στα ύδατα που βρίσκονται κάτω από την κυριαρχία της Ελ¬ 
ληνικής Δημοκρατίας ασκείται από όσους πληρούν τους 
όρους του παρόντος διατάγματος. 

2. Επαγγελματίας συλλέκτης κοραλλιών θεωρείται 
όποιος ασχολείται συστηματικά με τη συλλογή κοραλλιών 
με αυτόνομες ή ημιαυτόνομες καταδυτικές συσκευές ή με 
τα εργαλεία που περιγράφονται στο άρθρο 3 του παρό¬ 
ντος διατάγματος. 

Αρθρο 2 

Εντοπισμός κοραλλιογενών σχηματισμών 

1. Οποιος επαγγελματίας συλλέκτης κοραλλιών εφο¬ 
διασμένος με την προβλεπόμενη άδεια κατά τη διάρκεια 
των εργασιών εντοπίσει κοραλλιογενείς σχηματισμούς, 
στα πλαίσια του παρόντος άρθρου, είναι υποχρεωμένος να 
το δηλώσει αμέσως στην πλησιέστερη λιμενική αρχή και 
μέσα σε είκοσι (20) ημέρες από τη δήλωση πρέπει να υπο¬ 
βάλλει στην ίδια αρχή συμπληρωματική λεπτομερή έκ¬ 
θεση, η οποία πρέπει να περιλαμβάνει: 

α) Την έκταση του αποθέματος («πάγκος») των κοραλ- 
λιών (βάθος, όρια, περιοχή, μορφή, πυθμένα), αποτυπω¬ 
μένη σε χάρτη ή σχεδιάγραμμα. 

β) Την ποιότητα του κοραλλιού (με προσκόμιση δείγμα¬ 
τος) αν είναι δυνατό, 
γ) Την πυκνότητα του αποθέματος. 

2. Η λιμενική αρχή οφείλει να ενημερώσει στη συνέχεια, 
αμέσως το Υπουργείο Γεωργίας (Δ/νση θαλάσσιας 
Αλιείας) διαβιβάζοντας τη σχετική δήλωση. 

Αρθρο 3 

Τρόποι και μέσα εκμετάλλευσης και συλλογής 

1. Για την ορθολογική εκμετάλλευση των κοραλλιών, η 
περιοχή, όπου υπάρχουν κοράλλια, υποδιαιρείται, με μέρι¬ 
μνα της Δ/νσης θαλάσσιας Αλιείας, σε ζώνες, ανάλογα με 
την πυκνότητα και την έκταση του αποθέματος. 

2. Η χρονική περίοδος για την εκμετάλλευση των ζωνών 
ποικίλει ανάλογα με την πυκνότητα του κοραλλιού και δεν 
υπερβαίνει τα πέντε (5) έτη, μετά την πάροδο της οποίας 
αρχίζει απαγορευτική περίοδος είκοσι πέντε (25) ετών. Η 
Δ/νση θαλάσσιας Αλιείας μπορεί να αναθεωρεί τις εποχές 
απαγόρευσης (παύσης) και να διαφοροποιεί και τροπο¬ 
ποιεί τον αριθμό και την έκταση των ζωνών μιας θαλάσσιας 
περιοχής, όταν η υποδιαίρεση των ζωνών δεν ανταποκρί- 
νεται πλέον στην πραγματικότητα ή παρατηρηθεί ανισορ¬ 
ροπία στον όγκο της παραγωγής κοραλλιού. 

3. Η έναρξη εκμετάλλευσης κάθε ζώνης καθορίζεται με 
απόφαση του Υπουργού Γεωργίας, σύμφωνα με την οποία 
καθορίζονται οι συνθήκες και οι λεπτομέρειες συλλογής 
κοραλλιού. Στην περίπτωση που οι ζώνες εμφανίζουν χα¬ 
μηλή πυκνότητα κοραλλιού η διάρκεια των αδειών για 
κάθε ζώνη μπορεί να είναι μικρότερη από πέντε (5) χρόνια 
και μπορεί να περιοριστεί για το λόγο αυτό και ο αριθμός 
των αδειών. 

4. Η συλλογή κοραλλιών επιτρέπεται: 

α) Με το χέρι, με τη χρήση μεταλλικής οδοντωτής σκα¬ 
πάνης από δύτες εφοδιασμένους με αυτόνομες ή ημιαυ¬ 
τόνομες καταδυτικές συσκευές. 

β) Με μεταλλική ράβδο (ιτζένιο) συρόμενη από το σκά- 
φος μήκους το πολύ τριών (3) μέτρων και μία ανά σκάφος, 
σύμφωνα με το υπόδειγμα του Παραρτήματος I. 

γ) Με ωοειδές συρόμενο από το σκάφος εργαλείο (αυγό 
του Κολόμβου) και ένα ανά σκάφος, σύμφωνα με το υπό¬ 
δειγμα του Παραρτήματος II. 

Απαγορεύεται η χρησιμοποίηση ή ύπαρξη στο σκάφος 
οποιουδήποτε άλλου εργαλείου ή συσκευής εκτός από τα 
παραπάνω αναφερόμενα. Ιδιαίτερα απαγορεύεται η χρη¬ 
σιμοποίηση του εργαλείου που είναι γνωστό με την ονομα¬ 
σία «σταυρός του Αγίου Ανδρέα». 

Άρθρο 4 

Άδειες συλλογής κοραλλιών 

1. Οι ενδιαφερόμενοι για τη λήψη άδειας συλλογής κο¬ 
ραλλιού υποβάλλουν κατά το χρονικό διάστημα από 1ης 
Ιανουάριου μέχρι τέλος Φεβρουάριου κάθε έτους αίτηση 
στη Δ/νση θαλάσσιας Αλιείας του Υπουργείου Γεωργίας, 
η οποία πρέπει να περιέχει στοιχεία για: 

α) Τη ζώνη, αν υπάρχουν καθορισμένες ζώνες, αν όχι, 
την περιοχή και το βάθος για τα οποία ζητείται η άδεια 
συλλογής κοραλλιού. 

β) Τα μέσα και εργαλεία με τα οποία θα ασκήσει τη δρα¬ 
στηριότητα και συγκεκριμένα: 


αα) Τύπος και χαρακτηριστικά του σκάφους, καθώς και 
του εξοπλισμού και των εργαλείων που θα χρησιμοποιη¬ 
θούν. 

Ειδικά στην περίπτωση που η άδεια προβλέπει τη συλ¬ 
λογή κοραλλιών από δύτες, το σκάφος που θα χρησιμο¬ 
ποιηθεί θα πρέπει εκτός των άλλων να έχει: 

(ι) Δύο (2) τουλάχιστον αεροσυμπιεστές μόνιμα τοποθε¬ 
τημένους στο σκάφος και συστήματα για αυτόνομη κατά¬ 
δυση σε αριθμό διπλάσιο από τους δύτες του σκάφους. 

(ιι) Δύο (2) τουλάχιστον λέμβους με εξωλέμβια μηχανή 
και κουπιά. 

ββ) Να διαθέτει φιάλες καθαρού πεπιεσμένου οξυγό¬ 
νου, χωρητικότητας δέκα (10) κυβικών μέτρων τουλάχι¬ 
στον, με σύστημα «ναργιλέ» ή άλλο σύστημα για την απο- 
πίεση των δυτών, μόνιμα τοποθετημένες στο σκάφος. 

γγ) Από τα προβλεπόμενα στην περιπτ. β της παρ. 1 
μέσα καί εργαλεία, απαραίτητο στοιχείο για την υποβολή 
της αίτησης είναι η ύπαρξη και πλοιοκτησία του σκάφους. 

2. Η αίτηση πρέπει να συνοδεύεται από: 
α) Φωτοτυπία της αστυνομικής ταυτότητας, νόμιμα επι¬ 
κυρωμένη. 

β) Φωτοτυπίες του πτυχίου δυτών που θα χρησιμοποιη¬ 
θούν, νόμιμα επικυρωμένες. Το πτυχίο πρέπει να είναι της 
Δημόσιας Σχολής Δυτών Καλύμνου ή επαγγελματικό ανα¬ 
γνωρισμένης ιδιωτικής σχολής. 

γ) Φωτοτυπίες των εγγράφων εθνικότητας, πιστοποιη¬ 
τικού καταμέτρησης και πιστοποιητικού ασφαλείας του 
σκάφους, νόμιμα επικυρωμένες. 

δ) Βεβαίωση ότι υπάρχει η προβλεπόμενη από την αρ¬ 
μόδια Δ/νση του Υπουργείου Εμπορικής Ναυτιλίας υπο¬ 
χρεωτική σύνθεση του πληρώματος για συγκεκριμένο 
σκάφος. 

ε) Αν η αίτηση υποβάλλεται από συλλέκτη κοραλλιών, ο 
οποίος λειτουργεί εργαστήριο επεξεργασίας κοραλλιών, 
πιστοποιητικό του οικείου επαγγελματοβιοτεχνικού Επι¬ 
μελητηρίου, για τη δραστηριότητά του και την ετήσια δυ¬ 
ναμικότητα της μονάδας. 

στ) Υπεύθυνη δήλωση του Ν. 1599/1986 ότι ο αϊτών 
δεν είναι κάτοχος άλλης άδειας συλλογής κοραλλιών. Σε 
περίπτωση κατοχής άλλης άδειας πρέπει η αίτηση να συ¬ 
νοδεύεται από δήλωση παραίτησής του από την προηγού¬ 
μενη άδεια. 

3. Το Υπουργείο Γεωργίας (Δ/νση θαλάσσιας Αλιείας) 
σχηματίζει ενιαίο φάκελλο με όλες τις αιτήσεις και στη συ¬ 
νέχεια καταρτίζει πίνακα αιτήσεων (μητρώο συλλεκτών) 
με σειρά προτεραιότητας ως εξής: 

α) Φυσικά ή νομικά πρόσωπα (με υποχρεωτική ανα¬ 
γραφή του κατά νόμου υπευθύνου), στα οποία είχε χορη¬ 
γηθεί κατά το προηγούμενο έτος, άδεια συλλογής κοραλ¬ 
λιών. 

β) Φυσικά ή νομικά πρόσωπα (με υποχρεωτική ανα¬ 
γραφή του κατά νόμο υπευθύνου) που έχουν ή συμμετέ¬ 
χουν σε βιοτεχνία κατεργασίας κοραλλιών και διαθέτουν 
σκάφη συλλογής κοραλλιών. 
γ) Συνεταιρισμοί συλλεκτών κοραλλιών. 
δ) Επαγγελματίες συλλογείς κοραλλιών ή σπόγγων, 
προτιμωμένων των εχόντων περισσότερα χρόνια στο 
επάγγελμα. 

ε) Οποιοδήποτε άλλο φυσικό ή νομικό πρόσωπο. 

Σε περίπτωση υποβολής μεγαλυτέρου αριθμού αιτή¬ 
σεων, κατά κατηγορία, σε σχέση με τις προγραμματιζόμε- 
νες προς χορήγηση άδειες, ο Υπουργός Γ εωργίας μπορεί 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


2099 


να λάβει υπόψη και άλλα κριτήρια. 

4. Η άδεια έχει χαρακτήρα προσωπικό και αμεταβίβα- 
στο. Δεν μπορεί να εκχωρείται ή να ενοικιάζεται σε τρί¬ 
τους, ούτε κληρονομείται. Όσοι υποπίπτουν σε παραβά¬ 
σεις του παρόντος διατάγματος, εκτός των άλλων στερού¬ 
νται του δικαιώματος λήψης άδειας, για τα τρία επόμενα 
χρόνια από τη βεβαίωση της παράβασης. Απαγορεύεται η 
κατοχή δύο αδειών από το ίδιο φυσικό ή νομικό πρόσωπο. 

5. Δεν χορηγούνται άδειες συλλογής κοραλλιών σε 
σκάφη εφόσον: 

α) Εχουν μήκος μεταξύ καθέτων (ΡΡ) μικρότερο των 13 
μέτρων και ισχύ μηχανής μικρότερη των 150 ίππων (ΗΡ), 
προκειμένου περί σκαφών που χρησιμοποιούν καταδυτι¬ 
κές συσκευές (δύτες). 

β) Έχουν μήκος μεταξύ καθέτων (ΡΡ) μικρότερο των 15 
μέτρων και ισχύ μηχανής μικρότερη των 200 ίππων (ΗΡ), 
προκειμένου περί σκαφών που χρησιμοποιούν τα προβλε- 
πόμενα στις περιπτώσεις β και γ της παρ. 4 του άρθρου 3 
συρόμενα εργαλεία. 

γ) Δεν παραιτηθούν οριστικά από την άδεια αλιείας, που 
τυχόν τους έχει χορηγηθεί σύμφωνα με τις διατάξεις του 
Ν.Δ. 420/1970 και του Β.Δ. 666/1966 «περί αδειών 
αλιευτικών σκαφών» (Α' 160), μετά τη χορήγηση άδειας 
συλλογής κοραλλιών. 

6. Στην υπουργική απόφαση, με την οποία χορηγείται η 
άδεια, καθορίζονται: 

α) Η χρονική διάρκεια της ισχύος της άδειας, η οποία 
δεν μπορεί να υπερβαίνει τους εννέα (9) μήνες και αρχίζει 
από την 1η Απριλίου και λήγει την 31η Δεκεμβρίου του 
ίδιου έτους. 

β) Η ζώνη αν υπάρχουν ήδη καθορισμένες ζώνες, ή αν 
όχι, η περιοχή, το βάθος και τα άλλα στοιχεία της περιο¬ 
χής- 

γ) Τυχόν άλλοι περιορισμοί που επιβάλλονται σε σχέση 
με τη συγκεκριμένη ζώνη ή περιοχή συλλογής. 

δ) Τεχνικές συμβουλές και μέτρα προστασίας που πρέ¬ 
πει να έχει υπόψη του ο κάτοχος της άδειας. 

Αρθρο 5 

Μέτρα προστασίας των εργαζομένων 

1. Για την ασφάλεια των ασχολουμένων με τη συλλογή 
των κοραλλιών, εφόσον αυτή γίνεται από δύτες, πρέπει: 

α) Οι καταδύσεις για τον εντοπισμό και συλλογή κοραλ¬ 
λιών να πραγματοποιούνται πάντοτε κατά ζεύγη. 

β) Οι δύτες να είναι ασφαλισμένοι για περιπτώσεις θα¬ 
λασσίων ατυχημάτων και ατυχημάτων εργασίας. 

γ) Οι δύτες για την πιστοποίηση της υγείας (ικανότητα 
κατάδυσης) να υποβάλλονται κάθε έτος ή σε περίπτωση 
που μεσολαβήσει ατύχημα ή σοβαρή ασθένεια, σε γενική 
εξέταση από ειδικευμένους γιατρούς συμβεβλημένους με 
το Δημόσιο ή Κρατικό Νοσοκομείο. Τα αποτελέσματα της 
εξέτασης γράφονται στο βιβλιάριο υγείας του δύτη, υπό¬ 
δειγμα του οποίου προσαρτάται στο Παράρτημα III του πα¬ 
ρόντος διατάγματος, κατ’ αντιστοιχία των προβλεπομένων 
από τις διατάεις του Β.Δ. από 30.12.1958/30.1.1959 «περί 
ρυθμίσεως θεμάτων τινών περί σπογγαλιείας» (Α' 20). 

δ) Οι δύτες υποχρεωτικά να παρέχουν βοήθεια σε άλ¬ 
λους δύτες όταν βρίσκονται σε κίνδυνο. 

ε) Σε περίπτωση ύπαρξης στο σκάφος ή στην εγγύτερη 
περιοχή θαλάμου αποπίεσης, να είναι έτοιμος αυτός για 
λειτουργία ανά πάσα στιγμή κατά τη διάρκεια των εργα¬ 
σιών. 


στ) Οι δύτες να μην καταδύονται σε βάθη μεγαλύτερα 
από εκείνα που αναφέρει το πτυχίο τους. 

ζ) Κατά τη διάρκεια της κατάδυσης το σκάφος να έχει 
υψωμένη τη σημαία «Ο» του διεθνούς κώδικα σημάτων. Η 
πιθανή ζώνη εργασίας για εντοπισμό ή συλλογή κοραλ¬ 
λιών, πρέπει να σημαίνεται από τέσσερις (4) πλωτήρες κί¬ 
τρινους. 

η) Τους δύτες, κατά τη διάρκεια της εργασίας τους στο 
βυθό, υποχρεωτικά να παρακολουθεί συνεργείο ασφά¬ 
λειας (ομάδα) από δύο (2) δύτες, έτοιμους για κατάδυση, 
στο συνοδευτικό σκάφος (λέμβο). 

θ) Οι δύτες κατά τη διάρκεια της εργασίας πρέπει να εί¬ 
ναι εφοδιασμένοι με δύο (2) ρυθμιστές αέρα και διπλές 
φιάλες αέρα (μπουκάλες). 

ι) Εφόσον η κατάδυση διενεργείται με σύστημα παρο¬ 
χής αέρα από το σκάφος (ναργιλές) θα πρέπει ο δύτης να 
φέρει ειδική αυτόνομη συσκευή ασφαλείας μικρής χωρη¬ 
τικότητας (έως 10 ΕΤ) και ανεξάρτητο ρυθμιστή για την 
περίπτωση βλάβης του συστήματος παροχής αέρα από το 
σκάφος. 

ια) κατά τη διάρκεια των καταδύσεων θα πρέπει να έχει 
τοποθετηθεί στο σκάφος κλωβός έλικας. 

2. Υπεύθυνος για την παρακολούθηση εφαρμογής των 
μέτρων ασφάλειας κατά τη διάρκεια των καταδύσεων, 
εκτός από τους καταδυόμενους, θα είναι και ο κυβερνή¬ 
της του σκάφους. 

Άρθρο 6 

Γ ενικοί Περιορισμοί 

Απαγορεύεται στους συλλέκτες κοραλλιών: 
α) Η συλλογή κοραλλιών σε ζώνες που βρίσκονται σε 
περίοδο παύσης και σε περιοχές που θα αναφέρονται 
ρητά στην άδεια. 

β) Η συλλογή κοραλλιών, εφόσον διενεργείται μετά τη 
δύση έως και την ανατολή του ήλιου. 

γ) Η αλιεία ψαριών, μαλακοστράκων, καρκινοειδών και 
σπόγγων, οποιαδήποτε εποχή του χρόνου. 

δ) Η κοινοποίηση χαρτών ή σχεδίων του υποθαλάσσιου 
βυθού ή οποιουδήποτε άλλου στοιχείου σχετικού με την 
εθνική άμυνα. 

ε) Η εξαγωγή ή μετακίνηση αντικειμένων ή ευρημάτων 
οποιοσδήποτε φύσης, αρχαιολογικού ενδιαφέροντος. Σε 
περίπτωση που επισημάνουν τέτοια αντικείμενα ή ευρή¬ 
ματα υποχρεούνται να το δηλώσουν, το συντομότερο δυ¬ 
νατό, στην πλησιέστερη Λιμενική αρχή ή στην Εφορία 
Εναλίων Αρχαιοτήτων. 

^ χρήσή ή κ °ι Π ύπαρξη στο σκάφος εργαλείων και 
μέσων που αυξάνουν τη δυναμικότητα της μονάδας. 

ζ) Η χρήση καυσίμου επί του σκάφους, εφόσον αυτό 
συλλέγει κοράλλια με δύτες εφοδιασμένους με αυτόνομη 
ή ημιαυτόνομη καταδυτική συσκευή, με σημείο ανάφλε¬ 
ξης κάτω των 60 βαθμών Κελσίου (60° Ο). 

η) Ο συνολικός αριθμός των δυτών, που επιβαίνουν στο 
σκάφος, να υπερβαίνει τους έξι (6). Στον αριθμό αυτό δεν 
περιλαμβάνεται το πλήρωμα του σκάφους. 

Άρθρο 7 

Διακίνηση και εμπορία κοραλλιών 

1. Απαγορεύεται η διατήρηση κοραλλιών πάνω στο σκά¬ 
φος μετά του κατάπλου του στο λιμάνι. 

2. Η εκφόρτωση και ζύγιση των κοραλλιών μπορεί να γί- 

νεται μόνο στα λιμάνια που ορίζει η άδεια και υπό την επο- 
πτεία των λιμενικών αρχών. 

3. Απαγορεύεται η μετακίνηση κοραλλιών από τους χώ¬ 
ρους φύλαξης της παρ. 4, εφόσον δεν έχει εκδοθεί ειδική 
άδεια διακίνησης του είδους από την περιφερειακή υπη¬ 
ρεσία Εμπορίου της Νομαρχίας, στην περιφέρεια της 
οποίας υπάγεται ο τόπος της αποθήκης φύλαξης. 

Οι συλλέκτες κοραλλιών, που αναφέρονται στην παρ. 3 
του άρθρου 4, υποβάλλουν στην παραπάνω υπηρεσία σχε¬ 
τική αίτηση για έκδοση της ειδικής άδειας διακίνησης των 
κοραλλιών, στην οποία απαραίτητα πρέπει να αναγράφο¬ 
νται: 

α) Η επωνυμία της συλλεκτικής επιχείρησης (νομικό 
πρόσωπο) ή το ονοματεπώνυμο του συλλέκτη (φυσικό 
πρόσωπο). 

β) Η έδρα της επιχείρησης ή του συλλέκτη. 

γ) Ο αριθμός και η ημερομηνία της άδειας συλλογής κο- 
ραλιών. 

δ) Η τοποθεσία της αποθήκης φύλαξης κοραλλιών. 

ε) Η ποσότητα (χιλ/μα ή τόννοι) των κοραλλιών που θα 
διακινηθούν από τον αποθηκευτικό χώρο φύλαξης σε άλ¬ 
λες περιοχές. 

στ) Η αιτιολογία διακίνησης: «αποστολή στο εσωτερικό 
της χώρας» ή «προς εξαγωγή». 

ζ) Ο συγκεκριμένος τόπος αποστολής (προκειμένου για 
το εσωτερικό της χώρας) ή η χώρα (εξωτερικό) όπου θα 
εξαχθεί το είδος. 

Με βάση την αίτηση αυτή η περιφερειακή υπηρεσία 
Εμπορίου προβαίνει στην έκδοση απόφασης (ειδική άδεια 
διακίνησης) έγκρισης της διακίνησης κοραλλιών, στην 
οποία πρέπει να μνημονεύονται όλα τα στοιχεία της αίτη¬ 
σης του ενδιαφερομένου. 

Η απόφαση έγκρισης συντάσσεται σε δύο αντίγραφα 
από τα οποία το ένα χορηγείται στον ενδιαφερόμενο και 
το άλλο παραμένει στο αρχείο της υπηρεσίας. 

4. Μετά το πέρας των διαδικασιών της παρ. 2, με ευ¬ 
θύνη του συλλέκτη κοραλιών, η ποσότητα κοραλλιών, συ- 
νοδευόμενη από τα στοιχεία (δελτία αποστολής κ.λπ.) που 
προβλέπει ο Κώδικας Βιβλίων και Στοιχείων του Υπουρ¬ 
γείου Οικονομικών, μεταφέρεται προς φύλαξη σε αποθη¬ 
κευτικούς χώρους αποκλειστικής χρήσης του συλλέκτη. 

Όσοι από τους συλλέκτες δεν εμπίπτουν στις διατάξεις 
του Κώδικα Βιβλίων και Στοιχείων (Π.Δ. 186/1992 Α' 84) 
περί υποχρεωτικής τήρησης βιβλίου αποθήκης, υποχρε- 
ούνται να τηρούν τέτοιο βιβλίο δεόντως θεωρημένο από 
την περιφερειακή υπηρεσία Εμπορίου, στην περιφέρεια 
της οποίας υπάγεται ο τόπος των αποθηκευτικών χώρων. 

Στο βιβλίο πρέπει να καταχωρούνται: 

α) Τα φορολογικά στοιχεία (αριθμός - ημερομηνία) συ¬ 
νοδείας της ποσότητας των κοραλλιών από το λιμάνι εκ- 
φόρτωσης στην αποθήκη. 

β) Η ποσότητα κοραλλιών που εισάχθηκε στην αποθήκη 
προς φύλαξη. 

γ) Η ποσότητα κοραλλιών που εξάγεται από την απο¬ 
θήκη κάθε φορά. 

δ) Ο αριθμός και η ημερομηνία της απόφασης έγκρισης 
της διακίνησης της περιφερειακής υπηρεσίας Εμπο¬ 
ρίου. 

Το βιβλίο αυτό, οσάκις ζητηθεί, επιδεικνύεται για 
έλεγχο στις αρμόδιες υπηρεσίες των Υπουργείων Οικονο¬ 
μικών, Γεωργίας, Εμπορικής Ναυτιλίας, Δημόσιας Τάξης 
και Εμπορίου. 


5. Απαγορεύεται η μεταφόρτωση εν πλω οποιοσδήποτε 
ποσότητας κοραλλιών και σε οποιοδήποτε σκάφος. 

6. Απαγορεύεται η εξαγωγή ακατέργαστου κοραλλιού, 
εφόσον υπάρχει ζήτηση από την εγχώρια βιοτεχνία. 

Αρθρο 8 
Στατιστική 

Για τη συγκέντρωση στατιστικών στοιχείων οι κάτοχοι 
αδειών συλλογής κοραλλιών υποχρεούνται να παραδίδουν 
στις λιμενικές αρχές συμπληρωμένο το έγγραφο που προ- 
σαρτάται στο Παράρτημα. 

IV. Το έγγραφο αυτό παραδίδεται κατά τον κατάπλου 
του σκάφους και χρησιμοποιείται για την πιστοποίηση της 
ποσότητας που συλλέχθηκε. Οι λιμενικές αρχές στέλνουν 
κάθε μήνα στη Δ/νση θαλάσσιας Αλιείας του Υπουργείου 
Γεωργίας τα συγκεντρωτικά στατιστικά στοιχεία για κάθε 
άδεια. 

Άρθρο 9 
Ανάκληση αδειών 

Οι άδειες συλλογής κοραλλιών ανακαλούνται με από¬ 
φαση του Υπουργού Γ εωργίας στις παρακάτω περιπτώ¬ 
σεις: 

α) Αν δεν γίνει χρήση της άδειας για τρεις (3) μήνες από 
τη χορήγησή της ή αν ο κάτοχος της άδειας διακόιμει τη 
δραστηριότητά του για περίοδο τριών (3) μηνών τουλάχι¬ 
στον. Μετά από αίτηση του ενδιαφερομένου και εφόσον 
συντρέχουν λόγοι ανωτέρας βίας, μπορεί, με απόφαση 
του Υπουργού Γεωργίας, να δοθεί παράταση ανάκλησης 
της σχετικής άδειας, όχι πέραν του ενός μηνός, από τη 
λήξη της περιόδου των τριών (3) μηνών. 

β) Αν ο κάτοχος της άδειας πωλήσει ή αγοράσει ή μετα¬ 
φέρει ή εκμεταλλευθεί κοράλλια παράνομα και με τρόπο 
που αντιβαίνει στις διατάξεις του παρόντος διατάγματος ή 
δεν τηρήσει τους όρους και περιορισμούς της άδειας που 
του χορηγήθηκε. 

γ) Μετά από εισήγηση αρμοδίων κρατικών ερευνητικών 
ιδρυμάτων ότι κινδυνεύει με εξάντληση το απόθεμα της 
ζώνης. 

δ) Αν ο κάτοχος του σκάφους συλλέγει κοράλλια σε 
απαγορευμένη ζώνη ή σε περίοδο παύσης ή ασχολείται 
πάράλληλα με την αλιεία ψαριών, μαλακοστράκων, καρκι¬ 
νοειδών ή σπόγγων. 

ε) Αν υποβάλλει ανακριβή στατιστικά στοιχεία. 

στ) Αν παραβιάζει τις διατάξεις περί αρχαιοκαπηλίας. 

ζ) Αν παραχωρήσει σε τρίτους την άδειά του. 

η) Αν δεν τηρεί τις προβλεπόμενες από τον Κώδικα Δη¬ 
μοσίου Ναυτικού Δικαίου διατάξεις περί κατάπλου και 
απόπλου. 

θ) Αν έχει απαγορευτεί στον κάτοχο της άδειας, η είσο¬ 
δος στα λιμάνια λόγω παραβάσεως των διατάξεων του Κώ¬ 
δικα Δημοσίου Ναυτικού Δικαίου και των Κανονισμών Λι¬ 
μένων. 

Άρθρο 10 

Επιστημονική Έρευνα 

1 - Για την πραγματοποίηση επιστημονικής έρευνας για 
την εκτίμηση των αποθεμάτων, την ανάπτυξη και εκμε¬ 
τάλλευση των κοραλλιών σε κάθε ζώνη, μπορεί να καθορί¬ 
ζεται ένα σχέδιο περιοχής πειραματισμού «πολύγωνο», οι 
λεπτομέρειες του οποίου καθορίζονται με απόφαση του 
Υπουργού Γεωργίας. 

2. Για την άσκηση πειραματικής αλιείας κοραλλιών ισχύ¬ 
ουν η διαδικασία και οι προϋποθέσεις που ορίζει το Π.Δ. 
576/1980 «περίχορηγήσεως αδειών εις αλιευτικά σκάφη 
δια την διενέργειαν δοκιμαστικής αλιείας» (Α' 157). 

Αρθρο 11 

Εκπαίδευση συλλεκτών κοραλλιών 

Με σκοπό την επαγγελματική επιμόρφωση συλλεκτών 
κοραλλιού, το Υπουργείο Γεωργίας σε συνεργασία με το 
Υπουργείο Εμπορικής Ναυτιλίας, μπορεί: 

α) Να οργανώνει άμεσα ή να χρηματοδοτεί ολικά ή με¬ 
ρικά σεμινάρια εκπαίδευσης για τη συλλογή κοραλλιού με 
τη χρήση αυτόνομων καταδυτικών συσκευών ή των άλλων 
επιτρεπόμενων εργαλείων. 

β) Να χορηγεί, μετά από διαγωνισμό, υποτροφίες σε νέ¬ 


ους που επιθυμούν να παρακολουθήσουν τέτοια σεμινά¬ 
ρια. 

Αρθρο 12 

Μεταβατικές διατάξεις 

1. Μέχρι καθορισμού ζωνών, οι άδειες συλλογής κοραλ¬ 
λιών χορηγούνται σε θαλάσσιες περιοχές, σύμφωνα με τα 
στοιχεία και τις πληροφορίες που διαθέτουν οι υπηρεσίες, 
τα όρια των οποίων θα προσδιορίζονται σαφώς. 

2. Κατά την πρώτη εφαρμογή του παρόντος διατάγμα¬ 
τος η υποβολή δικαιολογητικών της περίπτωσης ε της 
παρ. 2 του άρθρου 4 είναι προαιρετική. 

Αρθρο 13 
Παραρτήματα 

Παρατίθενται κατωτέρω τα Παραρτήματα I, II, III και IV, 
τα οποία προσαρτώνται και αποτελούν αναπόσπαστο μέ¬ 
ρος του παρόντος διατάγματος. 



Βάρος μεταλλικής ράβδου: 100 - ΙβΟ Κ6Η 
Μήκος μεταλλικής ράβδου: εως 3 τη 

Δίχτυα: Κομμάτια διχτυών οπηιουδήποτε ανοίγματος του δένονται στη ράβδο 
4εχή_^ειτουρχίας 

Η μεταλλική ράβδος σέρνεται με σχοινί (κάβο) από το σκάφος το οποίο 
κινείται, εφαπτομένη στο βυθό. Σπάζει στο πέρασμά της τα κοράλλια,τα 
οποία στη συνέχεια επικολλόνται στα δίχτυα που είναι προσδεδεμένα' στη 
μεταλλική ράβδο. 

ΠΑΡΑΡΤΗΜΑ II 

Ποειδές εργαλείο (αυγό του Χολόμβου) 


-?5 λβίά α: 

1. Βάρος: 100-1 βΟ Κ Π 

2. Μήκος διχτυών: με- 
χρι 10 τπ 

3-Δίχτυα: Κομμάτια δι¬ 
χτυών οποίουδήποτε 
ανοίγματος που δίνο¬ 
νται στη ράβδο. 



Μεταλλικά ελάσματα που συγκρα- 
τούν το δέσιμο του Μαρμάρου 
Στρογγυλή Μάρμαρο βάρους 
100 -ΙβΟ ΚΟΗ 


μέχρι 10 μ. 





ΑΤΟΜΙΚΟ ΒΙΒΛΙΑΡΙΟ ΥΓΕΙΑΣ ΔΥΤΗ 



Κ ΛΙΜΕΝΙΚΗ ΑΡΧΗ 

ΠΑΡΑΡΤΗΜΑ IV 
Στατιστικό Δελτίο 

Όνομα Σκάφους 

Αρ. Λεμβ. ή Νηολ. και Λιμάνι Νηολόγησης: 

Όνομα πλοιοκτήτη: 

Ζώνη συλλογής (περιοχή): 

Χρόνος έναρξης αλιείας: 

Χρόνος λήξης αλιείας: 

Ημερομηνία: 

Βάρος συλλεχθέντων κοραλλιών: 

Χρησιμοποιηθέντα ερναλεία: 

α) Με κατάδυση αριθμός δυτών 

β) Με σιδερένια ράβδο 

γ) Με ωοειδές συρόμενο εργαλείο 

Βάθος: 

Μορφή πυθμένα: 

Ο ΚΑΠΕΤΑΝΙΟΣ 
(υπογραφή) 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΓΕΩΡΓΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΦΛ. ΚΩΝΣΤΑΝΤΙΝΟΥ Γ. ΚΑΤΣΙΦΑΡΑΣ 

ΥΦΥΠ ΕΜΠΟΡΙΟΥ 

Μ. ΧΡΥΣΟΧΟΪΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 325 
Προσαρμογή του κωδικοποιημένου Ν. 2190/1920 «περί 
Ανωνύμων Εταιρειών» όπως τροποποιήθηκε και συ¬ 
μπληρώθηκε μεταγενέστερα, προς τις διατάξεις της 
Οδηγίας 90/604/ΕΟΚ του Συμβουλίου της 8ης Νοεμ¬ 
βρίου 1990 (I 317/57 της 16.11.1990). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/83 «Εφαρ¬ 
μογή του κοινοτικού δικαίου» (ΦΕΚ Α/34/1983) όπως 
αντικαταστάθηκε από την παρ. 4 του άρθρου 6 του Ν. 
1440/1984 (ΦΕΚ Α/70/1984) και τροποποιήθηκε με το 
άρθρο 7 του Ν. 1775/1988 (ΦΕΚ Α/101/1990) και το άρ¬ 
θρο 31 του Ν. 2076/1992 (ΦΕΚ Α/130/1992). 

2. Το άρθρο 29Α του Ν. 1558/85 (ΦΕΚ 137/Α/1985), 
όπως προστέθηκε με το άρθρο 27 του Ν. 2081/92 (ΦΕΚ 
154/Α/92). 

3. Τις διατάξεις της Οδηγίας 90/604/ΕΟΚ του Συμβου¬ 
λίου της 8ης Νοεμβρίου 1990» για την τροποποίηση της 
Οδηγίας 78/660/ΕΟΚ για τους ετήσιους λογαριασμούς 
και της Οδηγίας 83/349/ΕΟΚ για τους ενοποιημένους λο¬ 
γαριασμούς, όσον αφορά τις εξαιρέσεις υπέρ των μικρών 
και μεσαίων εταιρειών καθώς και τη δημοσίευση των λο¬ 
γαριασμών σε ΕΟΙΙ», που δημοσιεύτηκε στην Ελληνική 
γλώσσα στην Επίσημη Εφημερίδα των Ευρωπαϊκών Κοινο¬ 
τήτων (I. 317/57 της 16.11.1990). 


4. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του Κρατικού Προϋπο¬ 
λογισμού. 

5. Την με αριθμό 357/21.7.94 γνωμοδότηση του Συμ¬ 
βουλίου Επικράτειας, μετά από πρόταση των Υπουργών 
Εθνικής Οικονομίας, Οικονομικών και Εμπορίου, αποφα¬ 
σίζουμε: 

Αρθρο 1 

Σκοπός του παρόντος Προεδρικού Διατάγματος είναι η 
προσαρμογή του Κωδ. Ν. 2190/1920 «περί Ανωνύμων 
Εταιρειών», όπως τροποποιήθηκε και συμπληρώθηκε με¬ 
ταγενέστερα, προς τις διατάξεις της Οδηγίας 90/604/ 
ΕΟΚ του Συμβουλίου της 8ης Νοεμβρίου 1990» για την 
τροποποίηση της Οδηγίας 78/660/ΕΟΚ για τους ετή¬ 
σιους λογαριασμούς και της Οδηγίας 83/349/ΕΟΚ για 
τους ενοποιημένους λογαριασμούς όσον αφορά της εξαι¬ 
ρέσεις υπέρ των μικρών και μεσαίων Εταιρειών καθώς και 
τη δημοσίευση των λογαριασμών σε ΕΟΙΙ», που δημοσιεύ¬ 
τηκε στην Ελληνική γλώσσα στην Επίσημη Εφημερίδα των 
Ευρωπαϊκών Κοινοτήτων (Ι_ 317/57 της 16.11.1990). 

Αρθρο 2 

(άρθρο 1 της Οδηγίας 90/604/ΕΟΚ) 

Η παράγρ. 6 του άρθρου 42α του κωδ. Ν. 2190/1920, 
όπως το άρθρο αυτό αντικαταστάθηκε με το άρθρο 29 του 
Π.Δ. 409/1986, τροποποιείται ως ακολούθως: 

1. Στην περίπτ. α' η φράση «σύνολο ισολογισμού 
130.000.000 δραχμές», αντικαθίσταται από τη φράση 
«σύνολο ισολογισμού 500.000.000 δραχμές». 

2. Στην περιπτ. β' η φράση «καθαρός κύκλος εργασιών 
260.000.000 δραχμές», αντικαθίσταται από τη φράση 
«καθαρός κύκλος εργασιών 1.000.000.000 δραχμές». 

Αρθρο 3 

(άρθρο 4 της Οδηγίας 90/604/ΕΟΚ) 

Στην περίπτωση ιγ' της παραγρ. 1 του άρθρου 43α του 
Κωδικ. Ν. 2190/1920, όπως αυτό αντικαταστάθηκε με το 
άρθρο 35 του Π.Δ. 409/1986, προστίθεται το εξής εδά¬ 
φιο: 

«Η ανωτέρω πληροφορία μπορεί να παραλείπεται όταν 
από αυτήν καθίσταται δυνατόν να προσδιορισθεί η ταυτό¬ 
τητα και τα εισοδήματα ενός μέλους των οργάνων διοική- 
σεως και διευθύνσεως». 

Αρθρο 4 

(άρθρα 5 και 6 της Οδηγίας 90/604/ΕΟΚ) 

Στο τέλος του πρώτου εδαφίου της παραγρ. 2 του άρ¬ 
θρου 43α του Κωδ. Ν. 2190/1920, όπως το άρθρο αυτό 
αντικαταστάθηκε με το άρθρο 35 του Π.Δ. 409/1986, 
προστίθεται το ακόλουθο εδάφιο: 

«Οι εταιρείες αυτές δικαιούνται να μην περιλαμβάνουν 
στο Προσάρτημα τις πληροφορίες που προβλέπονται στο 
άρθρο 42ε παραγράφους 8,12 τελευταίο εδάφιο, 14 εδά¬ 
φιο δ' και 15, περίπτ. β' και στο άρθρο 43 παράγρ. 3 πε¬ 
ρίπτ. ε' και παράγρ. 7 περίπτ. γ’». 

Αρθρο 5 

(άρθρο 8 της Οδηγίας 90/604/ΕΟΚ) 

Στην παράγρ. 2 του άρθρου 43β του Κωδικ. Ν. 2190/ 
1920, που προστέθηκε με το άρθρο 36 του Π.Δ. 409/ 
1986, προστίθεται το ακόλουθο νέο εδάφιο: 

«Οι ετήσιες οικονομικές καταστάσεις, πέραν της δήμο- 

σΐευσής τους σε δραχμές, επιτρέπεται να δημοσιεύονται 
και σε ΕΟυ, με βάση την ισοτιμία δραχμών ΕΟυ, που ισχύει 
κατά την ημερομηνία κλεισίματος του ισολογισμού. Η ισο¬ 
τιμία αυτή αναφέρεται στο Προσάρτημα». 


5. Την με αριθμ. πρωτ. 358/21.7.94 γνωμοδότηση του 
Συμβουλίου Επικράτειας, μετά από πρόταση των Υπουρ¬ 
γών Εθνικής Οικονομίας, Οικονομικών και Εμπορίου, απο¬ 
φασίζουμε: 


Άρθρο 6 

(άρθρο 9 της Οδηγίας 90/604/ΕΟΚ) 

Στην παράγρ. 2 του άρθρου 109 του Κωδ. Ν. 2190/ 
1920, που προστέθηκε με το άρθρο 18 του Π.Δ. 498/ 
1987, προστίθεται το ακόλουθο νέο εδάφιο: 

« οι ενοποιημένες οικονομικές καταστάσεις, πέραν της 
δημοσίευσής τους σε δραχμές, επιτρέπεται να δημοσιεύ¬ 
ονται και σε ΕΟυ, με βάση την ισοτιμία δραχμών ΕΟΙΙ που 
ισχύει κατά την ημέρα κλεισίματος του ισολογισμού. Η ισο¬ 
τιμία αυτή αναφέρεται το Προσάρτημα». 


Άρθρο 1 

Σκοπός του παρόντος Προεδρικού Διατάγματος είναι η 
προσαρμογή του Κωδ. Ν. 2190/1920 «περί Ανωνύμων 
Εταιρειών και του Ν. 3190/1955 «Περί Εταιριών Περιωρι- 
σμένης Ευθύνης», όπως ισχύουν προς τις διατάξεις της 
Οδηγίας 90/605/ΕΟΚ του Συμβουλίου της 8ης Νοεμ¬ 
βρίου 1990 για την τροποποίηση του πεδίου εφαρμογής 
των Οδηγιών 78/660/ΕΟΚ και 83/349/ΕΟΚ περί των ετή¬ 
σιων και περί των ενοποιημένων λογαριασμών, αντιστοί- 
χως (Ε.Ε.Ε. 317/60/16.11.90). 


Άρθρο 7 

Η ισχύς των διατάξεων του παρόντος Π.Δ. αρχίζει από 
τις εταιρικές χρήσεις, που αρχίζουν από 1ης Ιανουάριου 
1995 και μετά. 

Στον Υπουργό Εμπορίου αναθέτουμε τη δημοσίευση 
και εκτέλεση αυτού του Προεδρικού Διατάγματος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 


ΕΜΠΟΡΙΟΥ 

ΚΩΝ. ΣΗΜΙΤΗΣ 

-φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 326 
Προσαρμογή του κωδικοποιημένου Ν. 2190/1920 «περί 
Ανωνύμων Εταιρειών» και του Ν. 3190/1955 «περί 
Εταιρειών Περιωρισμένης Ευθύνης», όπως ισχύουν, 
προς τις διατάξεις της Οδηγίας 90/605/ΕΟΚ του Συμ¬ 
βουλίου της 8ης Νοεμβρίου 1990 (Ε.Ε.1_. 317/60/ 
16.11.1990). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/83 «Εφαρ¬ 
μογή του κοινοτικού δικαίου» (ΦΕΚ Α/34/1983) όπως 
αντικαταστάθηκε από την παρ. 4 του άρθρου 6 του Ν. 
1440/1984 (ΦΕΚ Α/70/1984) και τροποποιήθηκε με το 
άρθρο 7 του Ν. 1775/1988 (ΦΕΚ Α/101 /1988) και το άρ¬ 
θρο 31 του Ν. 2076/1992 (ΦΕΚ Α/130/1992). 

2. Το άρθρο 29Α του Ν. 1558/85 (ΦΕΚ 137/Α/1985), 
όπως προστέθηκε με το άρθρο 27 του Ν. 2081/92 (ΦΕΚ 
1 54/Α/1992). 

3. Τις διατάξεις της Οδηγίας 90/605/ΕΟΚ του Συμβου¬ 
λίου της 8ης Νοεμβρίου 1990» για την τροποποίηση του 
πεδίου εφαρμογής των Οδηγιών 78/660/ΕΟΚ και 83/ 
349/ΕΟΚ περί των ετησίων και περί των ενοποιημένων 
λογαριασμών, αντιστοίχως» (Ε.Ε.Ε. 317/60/16.11.1990). 

4. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του Κρατικού Προϋπο¬ 
λογισμού. 


Άρθρο 2 

(άρθρο 1, παράγρ. 1, της Οδηγίας 90/605/ΕΟΚ) 

Στο άρθρο 50α του Ν. 3190/1955, που προστέθηκε με 
το άρθρο 16 του Π.Δ. 419/1986 και του οποίου ο επίτι- 
τλος αναμορφώνεται ως εξής: «Ομόρρυθμες, Ετερόρρυθ¬ 
μες και Ετερόρρυθμες κατά μετοχές εταιρείες» προστίθε¬ 
ται παράγρ. 4, η οποία έχει ως ακολούθως: 

«4. Οι διατάξεις του τελευταίου εδαφίου της παραγρ. 1, 
καθώς και των παραγρ. 2 και 3 του παρόντος άρθρου 
εφαρμόζονται και στις ομόρρυθμες και ετερόρρυθμες 
εταιρείες των άρθρων 20-28 του Β.Δ. της 16.6.1910 
«περί αναδημοσιεύσεως του κειμένου του Εμπορικού Νό¬ 
μου, ως ούτος ετροποποιήθη δια των νόμων ΨΛΣΤ', 
ΓΦΟΔ, ΓΧΟ' και ΓΨΙΖ'», εφόσον όλοι οι απεριόριστα ευ- 
θυνόμενοι εταίροι είναι Ανώνυμες Εταιρείες, Εταιρείες 
Περιωρισμένης Ευθύνης και Ετερόρρυθμες κατά μετοχές 
Εταιρείες ή είναι Εταιρείες, που δεν διέπονται από το δί¬ 
καιο Κράτους μέλους ΕΟΚ, αλλά έχουν νομικό τύπο ανά¬ 
λογο με αυτόν των Εταιρειών που προαναφέρθηκαν. 

Τα ανωτέρω ισχύουν και στην περίπτωση Ομορρύθμου ή 
Ετερορρύθμου Εταιρείας, όταν όλοι οι απεριόριστα ευθυ- 
νόμενοι εταίροι έχουν τη νομική μορφή της Ομορρύθμου 
Εταιρείας ή της Ετερορρύθμου Εταιρείας, της οποίας όλοι 
επίσης οι απεριόριστα ευθυνόμενοι εταίροι είναι Ανώνυ¬ 
μες Εταιρείες, Εταιρείες Περιωρισμένης Ευθύνης ή Ετε¬ 
ρόρρυθμες κατά μετοχές Εταιρείες». 

Άρθρο 3 

(άρθρο 1, παράγρ. 2, της Οδηγίας 90/605/ΕΟΚ) 

Στην περίπτ. β' της παραγρ. 1 του άρθρου 43α του Κωδ. 
Ν. 2190/1920, όπως το άρθρο αυτό αντικαταστάθηκε με 
το άρθρο 35 του Π.Δ. 409/1986, προστίθεται εδάφιο, το 
οποίο έχει ως εξής: 

«Προκειμένου για συμμετοχές της Εταιρείας στο κεφά¬ 
λαιο άλλων επιχειρήσεων, στις οποίες η Εταιρεία είναι 
απεριόριστα ευθυνόμενος εταίρος, παρατίθεται ανάλυση, 
η οποία περιλαμβάνει την επωνυμία, την έδρα και το νο¬ 
μικό τύπο της κάθε μιας από αυτές τις επιχειρήσεις. Η 
πληροφορία αυτή είναι δυνατόν να παραλείπεται, όταν εί¬ 
ναι ασήμαντη σε σχέση με τις αρχές της παραγρ. 2 του άρ¬ 
θρου 42α». 


Άρθρο 4 

(άρθρο 2, παράγρ. 1, της Οδηγίας 90/605/ΕΟΚ) 

Στο τέλος της παρανρ. 2 του άρθρου 90 του Κωδ. Ν. 
2190/1920 που προστέθηκε με το άρθρο 18 του ·Π!Α. 

498/1987, προστίθεται εδάφιο με το εξής περιεχό¬ 
μενο: 

«Το προηγούμενο εδάφιο εφαρμόζεται επίσης και οσά¬ 
κις, είτε η μητρική εταιρεία, είτε μία ή περισσότερες από 
τις θυγατρικές εταιρείες, έχουν την εταιρική μορφή της 
ομόρρυθμης εταιρείας ή της ετερόρρυθης εταιρείας της 
παραγρ. 4 του άρθρου 50α του Ν. 3190/1955». 

Αρθρο 5 

Η ισχύς των διατάξεων του παρόντος Π.Δ. αρχίζει από 
τις εταιρικές χρήσεις που αρχίζουν από 1 ης Ιανουάριου 
1995 και μετά. 


Στον Υπουργό Εμπορίου αναθέτουμε τη δημοσίευση 
και εκτέλεση αυτού του Προεδρικού Διατάγματος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΕΜΠΟΡΙΟΥ 

ΚΩΝ. ΣΗΜΙΤΗΣ 

ΕΘΝΙΚΟ Τ ΥΠ Ο ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ <3Η 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00 


ΧΡΗΣΙΜΕΣ ΠΛΗΡΟ ΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ .: 52.48.188 δβ ι αι 

• Για φωτοαντίγραφα παλαιών τευχών στην οδο Σολωμου 51 τηλ.. 54 4 °_ 141 „ 49 54? 

• Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25 713 52.4Θ.54/ _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52 48.320 

Τιμές κα τά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' 


ε) » » » Αναπτυξιακών Πράξεων » 20.1 

στ) » » » Ν.Π.Δ.Δ. » 10.1 

ζ) » » » ΠΑΡΑΡΤΗΜΑ » 5.1 

η) » » » Δελτ. Εμπ.& Βιομ. Ιδ. » ΙΟ.ι 

θ » » » Αν. Ειδικού Δικαστηρίου » 3.' 

,) ,, » » Α.Ε. & Ε.Π.Ε. » 200.( 

ια) Για όλα τα Τεύχη εκτός ΤΑΕ-ΕΠΕ » 100.( 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






